CELEX: 32019R1323
Language: hr
Date: 2019-08-02 00:00:00
Title: Provedbena uredba Komisije (EU) 2019/1323 оd 2. kolovoza 2019. o izvanrednim mjerama potpore za sektore jaja i mesa peradi u Italiji

6.8.2019   
               
               
                  HR
               
               
                  Službeni list Europske unije
               
               
                  L 206/12
               
            
         PROVEDBENA UREDBA KOMISIJE (EU) 2019/1323
         оd 2. kolovoza 2019.
         o izvanrednim mjerama potpore za sektore jaja i mesa peradi u Italiji
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 220. stavak 1. točku (a),
         budući da:
         
                     (1)
                  
                  
                     U razdoblju od 1. listopada 2017. do 30. lipnja 2018. Italija je potvrdila i prijavila 45 slučajeva izbijanja visokopatogene influence ptica podtipa H5. Pogođene su vrste patke, pure, biserke i vrsta Gallus domesticus.
                  
               
                     (2)
                  
                  
                     Italija je odmah i učinkovito poduzela sve potrebne mjere za zdravlje životinja i veterinarske mjere u skladu s Direktivom Vijeća 2005/94/EZ (2).
                  
               
                     (3)
                  
                  
                     Italija je konkretno poduzela mjere kontrole i praćenja i preventivne mjere te utvrdila zaražena i ugrožena područja („regulirana područja”) u skladu s provedbenim odlukama Komisije (EU) 2017/1845 (3), (EU) 2017/1930 (4), (EU) 2017/1969 (5), (EU) 2017/2000 (6), (EU) 2017/2175 (7), (EU) 2017/2289 (8), (EU) 2017/2412 (9), (EU) 2018/342 (10), (EU) 2018/418 (11) i (EU) 2018/510 (12).
                  
               
                     (4)
                  
                  
                     Italija je obavijestila Komisiju da su nužne zdravstvene i veterinarske mjere primijenjene radi sprečavanja širenja bolesti i njezina iskorjenjivanja pogodile velik broj gospodarskih subjekata te da su ti subjekti pretrpjeli gubitke prihoda koji nisu prihvatljivi za financijski doprinos Unije u skladu s Uredbom (EU) br. 652/2014 Europskog parlamenta i Vijeća (13).
                  
               
                     (5)
                  
                  
                     Komisija je 28. siječnja 2019. zaprimila službeni zahtjev Italije za djelomično financiranje određenih izvanrednih mjera u skladu s člankom 220. stavkom 3. Uredbe (EU) br. 1308/2013 za slučajeve izbijanja bolesti potvrđene u razdoblju od 1. listopada 2017. do 30. lipnja 2018. Talijanska nadležna tijela svoj su zahtjev razjasnila i dokumentirala 19. veljače 2019., 28. veljače 2019., 1. travnja 2019., 30. svibnja 2019. i 12. lipnja 2019.
                  
               
                     (6)
                  
                  
                     Kao posljedica primijenjenih mjera za zdravlje životinja i veterinarskih mjera iz uvodne izjave 3., produljena su razdoblja mirovanja, zabranjeno je smještanje ptica i ograničeno je kretanje na svim vrstama peradarskih gospodarstava na reguliranim područjima uspostavljenima nakon izbijanja visokopatogene influence ptica podtipa H5. To se odnosilo na sljedeće vrste: patke, pure, biserke i vrstu Gallus domesticus. To je dovelo do gubitka u proizvodnji rasplodnih jaja, jaja za konzumaciju, živih životinja i mesa peradi na tim gospodarstvima. Stoga je primjereno nadoknaditi gubitke nastale zbog uništenih i prerađenih jaja te neuzgojenih životinja, dužeg uzgoja ili usmrćivanja.
                  
               
                     (7)
                  
                  
                     U skladu s člankom 220. stavkom 5. Uredbe (EU) br. 1308/2013 Unija sudjeluje u financiranju izvanrednih mjera potpore tržištu u visini od 50 % troškova koje snosi Italija. Nakon razmatranja zahtjeva koji je zaprimila od Italije u pogledu slučajeva izbijanja bolesti potvrđenih u razdoblju od 1. listopada 2017. do 30. lipnja 2018. Komisija bi trebala utvrditi maksimalne količine prihvatljive za financiranje za svaku izvanrednu mjeru potpore tržištu.
                  
               
                     (8)
                  
                  
                     Kako bi se izbjegao rizik od prekomjerne naknade, paušalni iznos djelomičnog financiranja trebalo bi na temelju tehničkih i gospodarskih studija ili računovodstvenih dokumenata utvrditi na odgovarajućoj razini za svaku životinju i proizvod u skladu s kategorijama.
                  
               
                     (9)
                  
                  
                     Kako bi se izbjegao rizik od dvostrukog financiranja, pretrpljeni gubici ne smiju biti prethodno nadoknađeni državnim potporama ili osiguranjem, a djelomično financiranje Unije u skladu s ovom Uredbom trebalo bi ograničiti na prihvatljive životinje i proizvode za koje nije primljen nikakav financijski doprinos Unije na temelju Uredbe (EU) br. 652/2014.
                  
               
                     (10)
                  
                  
                     Opseg i trajanje izvanrednih mjera potpore tržištu predviđenih ovom Uredbom trebalo bi ograničiti na razinu koja je nužna za potporu tržištu. Konkretno, izvanredne mjere potpore tržištu trebale bi se primjenjivati samo na proizvodnju jaja i peradi na gospodarstvima smještenima na reguliranim područjima i za vrijeme trajanja mjera za zdravlje životinja i veterinarskih mjera utvrđenih u zakonodavstvu Unije i talijanskom zakonodavstvu, a koje se odnose na 45 slučaja izbijanja visokopatogene influence ptica potvrđena u razdoblju od 1. listopada 2017. do 30. lipnja 2018. i na odgovarajuća regulirana područja.
                  
               
                     (11)
                  
                  
                     Kako bi se osigurala fleksibilnost u slučaju da se broj jaja ili životinja prihvatljivih za naknadu razlikuje od maksimalnog broja utvrđenog u ovoj Uredbi koji se temelji na procjenama, naknada se uz određena ograničenja može prilagoditi ako se poštuje maksimalan iznos izdataka koje djelomično financira Unija.
                  
               
                     (12)
                  
                  
                     Radi dobrog proračunskog upravljanja tim izvanrednim mjerama potpore tržištu, za djelomično financiranje Unije trebale bi biti prihvatljive samo one isplate korisnicima koje Italija izvrši najkasnije do 30. rujna 2020. Ne bi se trebao primjenjivati članak 5. stavak 2. Delegirane uredbe Komisije (EU) br. 907/2014 (14).
                  
               
                     (13)
                  
                  
                     Radi osiguranja prihvatljivosti i ispravnosti isplata, Italija bi trebala provoditi ex ante kontrole.
                  
               
                     (14)
                  
                  
                     Kako bi se Uniji omogućila provedba financijske kontrole, Italija bi trebala obavijestiti Komisiju o poravnanju plaćanja.
                  
               
                     (15)
                  
                  
                     Kako bi Italija mogla odmah provoditi mjere utvrđene ovom Uredbom, ova bi Uredba trebala stupiti na snagu sljedećeg dana od dana objave u Službenom listu Europske unije.
                  
               
                     (16)
                  
                  
                     Mjere predviđene ovom Uredbom u skladu su s mišljenjem Odbora za zajedničku organizaciju poljoprivrednih tržišta,
                  
               DONIJELA JE OVU UREDBU:
         
            Članak 1.
            Unija osigurava djelomično financiranje u visini od 50 % troškova koje snosi Italija za potporu tržištu rasplodnih jaja, jaja za konzumaciju i mesa peradi koje su znatno pogodila 45 slučaja izbijanja visokopatogene influence ptica podtipa H5 koje je u razdoblju od 1. listopada 2017. do 30. lipnja 2018. zabilježila i prijavila Italija.
         
         
            Članak 2.
            Troškovi koje snosi Italija prihvatljivi su za djelomično financiranje Unije samo:
            
                        (a)
                     
                     
                        za vrijeme primjene mjera za zdravlje životinja i veterinarskih mjera utvrđenih u zakonodavstvu Unije i talijanskom zakonodavstvu iz Priloga i povezanih s razdobljem utvrđenim u članku 1.; ili
                     
                  
                        (b)
                     
                     
                        za peradarska gospodarstva na koja se primjenjuju mjere za zdravlje životinja i veterinarske mjere i koja se nalaze na područjima navedenima u zakonodavstvu Unije i talijanskom zakonodavstvu iz Priloga („regulirana područja”); ili
                     
                  
                        (c)
                     
                     
                        ako ih je Italija isplatila korisnicima najkasnije do 30. rujna 2020. Ne primjenjuje se članak 5. stavak 2. Delegirane uredbe (EU) br. 907/2014; ili
                     
                  
                        (d)
                     
                     
                        ako za životinju ili proizvod za razdoblje navedeno u točki (a) nije primljena naknada u obliku državne potpore ili osiguranja ni financijski doprinos Unije na temelju Uredbe (EU) br. 652/2014.
                     
                  
         
            Članak 3.
            
               1.   Maksimalna razina djelomičnog financiranja Unije iznosi 32 147 498 EUR, raščlanjeno kako slijedi:
               
                           (a)
                        
                        
                           za gubitak u proizvodnji peradi smještene na reguliranom području primjenjuju se sljedeći paušalni iznosi:
                           
                                       i.
                                    
                                    
                                       0,1050 EUR po rasplodnom jajetu obuhvaćenom oznakom KN 0407 11 00, uništenom, za najviše 406 355 jaja,
                                    
                                 
                                       ii.
                                    
                                    
                                       0,07 EUR po rasplodnom jajetu obuhvaćenom oznakom KN 0407 11 00, prerađenom u proizvod od jaja, za najviše 18 211 121 jaja,
                                    
                                 
                                       iii.
                                    
                                    
                                       0,0167 EUR po jajetu obuhvaćenom oznakom KN 0407 11 00 za najviše 28 730 220 jaja,
                                    
                                 
                                       iv.
                                    
                                    
                                       0,064 EUR tjedno po tovnom piliću obuhvaćenom oznakom KN 0105 94 00 za najviše 50 390 617 životinja,
                                    
                                 
                                       v.
                                    
                                    
                                       0,13 EUR tjedno po kokoši nesilici iz kaveznog uzgoja obuhvaćenoj oznakom KN 0105 94 00 za najviše 391 246 životinja,
                                    
                                 
                                       vi.
                                    
                                    
                                       0,17 EUR tjedno po kokoši nesilici iz stajskog uzgoja obuhvaćenoj oznakom KN 0105 94 00 za najviše 1 933 867 životinja,
                                    
                                 
                                       vii.
                                    
                                    
                                       0,045 EUR tjedno po pilenci iz kaveznog uzgoja obuhvaćenoj oznakom KN 0105 94 00 za najviše 185 900 životinja,
                                    
                                 
                                       viii.
                                    
                                    
                                       0,055 EUR tjedno po pilenci iz stajskog uzgoja obuhvaćenoj oznakom KN 0105 94 00 za najviše 265 136 životinja,
                                    
                                 
                                       ix.
                                    
                                    
                                       0,194 EUR tjedno po tovnoj patki obuhvaćenoj oznakom KN 0105 99 10 za najviše 140 000 životinja,
                                    
                                 
                                       x.
                                    
                                    
                                       0,13 EUR tjedno po tovnoj puri obuhvaćenoj oznakom KN 0105 99 30 za najviše 3 263 749 životinja,
                                    
                                 
                                       xi.
                                    
                                    
                                       0,215 EUR tjedno po tovnom puranu obuhvaćenom oznakom KN 0105 99 30 za najviše 6 140 730 životinja,
                                    
                                 
                                       xii.
                                    
                                    
                                       0,1475 EUR tjedno po biserki obuhvaćenoj oznakom KN 0105 99 50 za najviše 392 869 životinja.
                                    
                                 
                     
                           (b)
                        
                        
                           za gubitke povezane s prilagodbom razdoblja uzgoja zbog zabrane premještaja na reguliranim područjima primjenjuju se sljedeći paušalni iznosi po životinji:
                           
                                       i.
                                    
                                    
                                       0,115 EUR tjedno po standardnoj mladoj kokoši obuhvaćenoj oznakom KN 0105 94 00 za najviše 323 784 životinja,
                                    
                                 
                                       ii.
                                    
                                    
                                       0,12 EUR tjedno po standardnom tovnom piliću obuhvaćenom oznakom KN 0105 94 00 za najviše 5 600 životinja,
                                    
                                 
                                       iii.
                                    
                                    
                                       3,06 EUR po natprosječno velikom kopunu obuhvaćenom oznakom KN 0105 94 00 za najviše 2 000 životinja;
                                    
                                 
                                       iv.
                                    
                                    
                                       1,0534 EUR po puranu obuhvaćenom oznakom KN 0105 99 30 za najviše 11 021 životinja.
                                    
                                 
                                       v.
                                    
                                    
                                       0,5627 EUR tjedno po natprosječno velikom puranu obuhvaćenom oznakom KN 0105 99 30 za najviše 12 662 životinja,
                                    
                                 
                     
                           (c)
                        
                        
                           za usmrćivanje peradi na reguliranim područjima primjenjuju se sljedeći paušalni iznosi po životinji:
                           
                                       i.
                                    
                                    
                                       0,19 EUR po piliću obuhvaćenom oznakom KN 0105 11 19 za najviše 40 908 životinja.
                                    
                                 
                                       ii.
                                    
                                    
                                       0,2015 EUR po piliću za poljoprivrednu proizvodnju obuhvaćenom oznakom KN 0105 11 19 za najviše 1 455 308 životinja;
                                    
                                 
                                       iii.
                                    
                                    
                                       0,565 EUR po puri obuhvaćenoj oznakom KN 0105 12 00 za najviše 847 257 životinja,
                                    
                                 
                                       iv.
                                    
                                    
                                       1,03 EUR po puranu obuhvaćenom oznakom KN 0105 12 00 za najviše 586 923 životinja,
                                    
                                 
                     
                           (d)
                        
                        
                           za gubitak u proizvodnji rasplodnih životinja smještenih na reguliranim područjima primjenjuju se sljedeći paušalni iznosi po životinji:
                           
                                       i.
                                    
                                    
                                       0,135 EUR tjedno po tovnom piliću obuhvaćenom oznakom KN 0105 94 00 za najviše 1 621 820 životinja,
                                    
                                 
                                       ii.
                                    
                                    
                                       1,185 EUR tjedno po puranu obuhvaćenom oznakom KN 0105 99 30 za najviše 128 689 životinja.
                                    
                                 
                     
            
               2.   Ako broj jaja ili životinja prihvatljivih za naknadu premašuje maksimalan broj jaja ili životinja po stavci iz stavka 1., troškovi prihvatljivi za djelomično financiranje Unije mogu se prilagoditi po stavci i prijeći iznos koji proizlazi iz primjene maksimalnog broja po stavci, uz uvjet da ukupni iznos usklađenja ostane ispod 10 % maksimalne iznose troškova koje djelomično financira Unija iz stavka 1.
            
         
         
            Članak 4.
            Italija provodi administrativne i fizičke kontrole u skladu s člancima 58. i 59. Uredbe (EU) br. 1306/2013 Europskog parlamenta i Vijeća (15).
            Italija konkretno provjerava:
            
                        (a)
                     
                     
                        prihvatljivost podnositelja zahtjeva za potporu;
                     
                  
                        (b)
                     
                     
                        za svakog prihvatljivog podnositelja: prihvatljivost, količinu i stvarni gubitak u proizvodnji;
                     
                  
                        (c)
                     
                     
                        da nijedan prihvatljivi podnositelj zahtjeva nije primio sredstva iz drugih izvora za nadoknadu gubitaka iz članka 2. ove Uredbe.
                     
                  Prihvatljivim podnositeljima zahtjeva za koje su administrativne kontrole dovršene potpora se može isplatiti prije dovršetka svih kontrola, a osobito kontrola onih podnositelja zahtjeva koji su odabrani za kontrole na terenu.
            Ako se prihvatljivost podnositelja zahtjeva ne potvrdi, potpora se vraća i primjenjuju se sankcije.
         
         
            Članak 5.
            Italija obavješćuje Komisiju o poravnanju plaćanja.
         
         
            Članak 6.
            Ova Uredba stupa na snagu sljedećeg dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 2. kolovoza 2019.
            
               
                  Za Komisiju
               
               
                  Predsjednik
               
               Jean-Claude JUNCKER
            
         
         
            (1)  SL L 347, 20.12.2013., str. 671.
         
         
            (2)  Direktiva Vijeća 2005/94/EZ od 20. prosinca 2005. o mjerama Zajednice u vezi s kontrolom influence ptica i o stavljanju izvan snage Direktive 92/40/EEZ (SL L 10, 14.1.2006., str. 16.).
         
            (3)  Provedbena odluka Komisije (EU) 2017/1845 od 11. listopada 2017. o izmjeni Priloga Provedbenoj odluci (EU) 2017/247 o zaštitnim mjerama povezanima sa slučajevima izbijanja visokopatogene influence ptica u određenim državama članicama (SL L 262, 12.10.2017., str. 7.).
         
            (4)  Provedbena odluka Komisije (EU) 2017/1930 od 20. listopada 2017. o izmjeni Priloga Provedbenoj odluci (EU) 2017/247 o zaštitnim mjerama povezanima sa slučajevima izbijanja visokopatogene influence ptica u određenim državama članicama (SL L 272, 21.10.2017., str. 18.).
         
            (5)  Provedbena odluka Komisije (EU) 2017/1969 od 27. listopada 2017. o izmjeni Priloga Provedbenoj odluci (EU) 2017/247 o zaštitnim mjerama povezanima sa slučajevima izbijanja visokopatogene influence ptica u određenim državama članicama (SL L 279, 28.10.2017., str. 56.).
         
            (6)  Provedbena odluka Komisije (EU) 2017/2000 od 6. studenoga 2017. o izmjeni Priloga Provedbenoj odluci (EU) 2017/247 o zaštitnim mjerama povezanima sa slučajevima izbijanja visokopatogene influence ptica u određenim državama članicama (SL L 289, 8.11.2017., str. 9.).
         
            (7)  Provedbena odluka Komisije (EU) 2017/2175 od 21. studenoga 2017. o izmjeni Priloga Provedbenoj odluci (EU) 2017/247 o zaštitnim mjerama povezanima sa slučajevima izbijanja visokopatogene influence ptica u određenim državama članicama (SL L 306, 22.11.2017., str. 31.).
         
            (8)  Provedbena odluka Komisije (EU) 2017/2289 od 11. prosinca 2017. o izmjeni Priloga Provedbenoj odluci (EU) 2017/247 o zaštitnim mjerama povezanima sa slučajevima izbijanja visokopatogene influence ptica u određenim državama članicama (SL L 328, 12.12.2017., str. 126.).
         
            (9)  Provedbena odluka Komisije (EU) 2017/2412 od 20. prosinca 2017. o izmjeni Priloga Provedbenoj odluci (EU) 2017/247 o zaštitnim mjerama povezanima sa slučajevima izbijanja visokopatogene influence ptica u određenim državama članicama (SL L 342, 21.12.2017., str. 29.).
         
            (10)  Provedbena odluka Komisije (EU) 2018/342 od 7. ožujka 2018. o izmjeni Priloga Provedbenoj odluci (EU) 2017/247 o zaštitnim mjerama povezanima sa slučajevima izbijanja visokopatogene influence ptica u određenim državama članicama (SL L 65, 8.3.2018., str. 43.).
         
            (11)  Provedbena odluka Komisije (EU) 2018/418 od 16. ožujka 2018. o izmjeni Priloga Provedbenoj odluci (EU) 2017/247 o zaštitnim mjerama povezanima sa slučajevima izbijanja visokopatogene influence ptica u određenim državama članicama (SL L 75, 19.3.2018., str. 27.).
         
            (12)  Provedbena odluka Komisije (EU) 2018/510 od 26. ožujka 2018. o izmjeni Priloga Provedbenoj odluci (EU) 2017/247 o zaštitnim mjerama povezanima sa slučajevima izbijanja visokopatogene influence ptica u određenim državama članicama (SL L 83, 27.3.2018., str. 16.).
         
            (13)  Uredba (EU) br. 652/2014 Europskog parlamenta i Vijeća od 15. svibnja 2014. o utvrđivanju odredaba za upravljanje rashodima koji se odnose na prehrambeni lanac, zdravlje i dobrobit životinja te na biljno zdravstvo i biljni reprodukcijski materijal, o izmjeni direktiva Vijeća 98/56/EZ, 2000/29/EZ i 2008/90/EZ, uredbi (EZ) br. 178/2002, (EZ) br. 882/2004 i (EZ) br. 396/2005 Europskog parlamenta i Vijeća, Direktive 2009/128/EZ Europskog parlamenta i Vijeća i Uredbe (EZ) br. 1107/2009 Europskog parlamenta i Vijeća te o stavljanju izvan snage odluka Vijeća 66/399/EEZ, 76/894/EEZ i 2009/470/EZ (SL L 189, 27.6.2014., str. 1.).
         
            (14)  Delegirana uredba Komisije (EU) br. 907/2014 оd 11. ožujka 2014. o dopuni Uredbe (EU) br. 1306/2013 Europskog parlamenta i Vijeća u pogledu agencija za plaćanja i ostalih tijela, financijskog upravljanja, poravnanja računa, jamstava i upotrebe eura (SL L 255, 28.8.2014., str. 18.).
         
            (15)  Uredba (EU) br. 1306/2013 Europskog parlamenta i Vijeća od 17. prosinca 2013. o financiranju, upravljanju i nadzoru zajedničke poljoprivredne politike i o stavljanju izvan snage uredaba Vijeća (EEZ) br. 352/78, (EZ) br. 165/94, (EZ) br. 2799/98, (EZ) br. 814/2000, (EZ) br. 1290/2005 i (EZ) 485/2008 (SL L 347, 20.12.2013., str. 549.).
      
      
         
            PRILOG
            
               Regulirana područja i razdoblja iz članka 2.
            
            Dijelovi Italije i razdoblja utvrđeni u skladu s Direktivom 2005/94/EZ i definirani u sljedećim aktima:
            
                        —
                     
                     
                        Provedbena odluka Komisije (EU) 2017/1845 od 11. listopada 2017. o izmjeni Priloga Provedbenoj odluci (EU) 2017/247 o zaštitnim mjerama povezanima sa slučajevima izbijanja visokopatogene influence ptica u određenim državama članicama (SL L 262, 12.10.2017., str. 7.).
                     
                  
                        —
                     
                     
                        Provedbena odluka Komisije (EU) 2017/1930 od 20. listopada 2017. o izmjeni Priloga Provedbenoj odluci (EU) 2017/247 o zaštitnim mjerama povezanima sa slučajevima izbijanja visokopatogene influence ptica u određenim državama članicama (SL L 272, 21.10.2017., str. 18.).
                     
                  
                        —
                     
                     
                        Provedbena odluka Komisije (EU) 2017/1969 od 27. listopada 2017. o izmjeni Priloga Provedbenoj odluci (EU) 2017/247 o zaštitnim mjerama povezanima sa slučajevima izbijanja visokopatogene influence ptica u određenim državama članicama (SL L 279, 28.10.2017., str. 56.).
                     
                  
                        —
                     
                     
                        Provedbena odluka Komisije (EU) 2017/2000 od 6. studenoga 2017. o izmjeni Priloga Provedbenoj odluci (EU) 2017/247 o zaštitnim mjerama povezanima sa slučajevima izbijanja visokopatogene influence ptica u određenim državama članicama (SL L 289, 8.11.2017., str. 9.).
                     
                  
                        —
                     
                     
                        Provedbena odluka Komisije (EU) 2017/2175 od 21. studenoga 2017. o izmjeni Priloga Provedbenoj odluci (EU) 2017/247 o zaštitnim mjerama povezanima sa slučajevima izbijanja visokopatogene influence ptica u određenim državama članicama (SL L 306, 22.11.2017., str. 31.).
                     
                  
                        —
                     
                     
                        Provedbena odluka Komisije (EU) 2017/2289 od 11. prosinca 2017. o izmjeni Priloga Provedbenoj odluci (EU) 2017/247 o zaštitnim mjerama povezanima sa slučajevima izbijanja visokopatogene influence ptica u određenim državama članicama (SL L 328, 12.12.2017., str. 126.).
                     
                  
                        —
                     
                     
                        Provedbena odluka Komisije (EU) 2017/2412 od 20. prosinca 2017. o izmjeni Priloga Provedbenoj odluci (EU) 2017/247 o zaštitnim mjerama povezanima sa slučajevima izbijanja visokopatogene influence ptica u određenim državama članicama (SL L 342, 21.12.2017., str. 29.).
                     
                  
                        —
                     
                     
                        Provedbena odluka Komisije (EU) 2018/342 od 7. ožujka 2018. o izmjeni Priloga Provedbenoj odluci (EU) 2017/247 o zaštitnim mjerama povezanima sa slučajevima izbijanja visokopatogene influence ptica u određenim državama članicama (SL L 65, 8.3.2018., str. 43.).
                     
                  
                        —
                     
                     
                        Provedbena odluka Komisije (EU) 2018/418 od 16. ožujka 2018. o izmjeni Priloga Provedbenoj odluci (EU) 2017/247 o zaštitnim mjerama povezanima sa slučajevima izbijanja visokopatogene influence ptica u određenim državama članicama (SL L 75, 19.3.2018., str. 27.).
                     
                  
                        —
                     
                     
                        Provedbena odluka Komisije (EU) 2018/510 od 26. ožujka 2018. o izmjeni Priloga Provedbenoj odluci (EU) 2017/247 o zaštitnim mjerama povezanima sa slučajevima izbijanja visokopatogene influence ptica u određenim državama članicama (SL L 83, 27.3.2018., str. 16.).
                     
                  
                        —
                     
                     
                        odluka ministarstva zdravstva o proglašenju zaraze zbog slučajeva izbijanja visokopatogene ptičje gripe potvrđenih između 1. listopada 2017. i 30. lipnja 2018.